CELEX: 62014TN0054
Language: hr
Date: 2014-01-23 00:00:00
Title: Predmet T-54/14: Tužba podnesena 23. siječnja 2014. — Goldfish e.a. protiv Komisije

8.3.2014   
            
            
               HR
            
            
               Službeni list Europske unije
            
            
               C 71/28
            
         
      Tužba podnesena 23. siječnja 2014. — Goldfish e.a. protiv Komisije
      (Predmet T-54/14)
      (2014/C 71/51)
      Jezik postupka: nizozemski
      
         Stranke
      
      
         Tužitelji: Goldfish BV (Zoutkamp, Nizozemska), Heiploeg BV (Zoutkamp), Heiploeg Beheer BV (Zoutkamp) i Heiploeg Holding BV (Zoutkamp) (zastupnici: P. Glazener i B. Winters, odvjetnici)
      
         Tuženik: Europska komisija
      
         Zahtjevi
      
      Tužitelji od Općeg suda zahtijevaju:
      
                  —
               
               
                  da u cijelosti ili djelomično poništi odluku koja im je upućena;
               
            
                  —
               
               
                  da ukine ili smanji novčanu kaznu koja je određena tužiteljima;
               
            
                  —
               
               
                  da odredi bilo koju drugu mjeru koju smatra prikladnom;
               
            
                  —
               
               
                  da Europskoj komisiji naloži snošenje troškova ovog postupka.
               
            
         Tužbeni razlozi i glavni argumenti
      
      Tužitelji pobijaju odluku Komisije od 27. studenog 2013. u postupku na temelju članka 101. UFEU-a (AT.39633 — Garnalen).
      U prilog osnovanosti tužbe tužitelji ističu tri tužbena razloga.
      
                  1.
               
               
                  Prvi tužbeni razlog, prema kojem je Komisija povrijedila članak 101. UFEU-a i članak 2. Uredbe 1/2003 (1) kada je kao dokaz povrede članka 101. UFEU-a upotrijebila potajno snimljene audio snimke.
               
            
                  2.
               
               
                  Drugi tužbeni razlog, prema kojem je Komisija povrijedila članak 101. UFEU-a i članak 2. Uredbe 1/2003 kada je kao dokaz povrede članka 101. UFEU-a upotrijebila transkripte potajno snimljenih audio snimki.
               
            
                  3.
               
               
                  Treći tužbeni razlog, prema kojem je protupropisno uskraćena primjena točke 35. Smjernice o kaznama (2) kada je Komisija odbila uzeti u obzir nesposobnost tužiteljâ za plaćanje novčane kazne.
               
            
         (1)  Uredba Vijeća (EZ) br. 1/2003 od 16. prosinca 2002 o provedbi pravila o tržišnom natjecanju koja su propisana člancima 81. i 82. Ugovora o EZ-u (SL L 1, str. 1.) (SL, posebno izdanje na hrvatskom jeziku, poglavlje 8., svezak 1., str. 165.).
      
         (2)  Smjernice o metodi za utvrđivanje kazni koje se propisuju u skladu s člankom 23. stavkom 2. točkom (a) Uredbe br. 1/2003 (SL 2006, C 210, str. 2.) (SL, posebno izdanje na hrvatskom jeziku, poglavlje 8., svezak 4., str. 58.).